stanford-oval/wikipedia huggingface dataset:
רדיו זניט
פרסים

פרס ממשלת סנקט פטרבורג בתחום העיתונות לשנת 2015 בקטגוריית "השידורים הטובים ביותר".
פרס תחרות העיתונאים SeZaM-2015, פרס השנה.
פרס "תמיכה במידע של הוועד האולימפי המיוחד בסנקט פטרבורג"
תעודה "על תרומה רבה לפופולריות של חינוך גופני וספורט, קידום אורח חיים בריא."
חתן פרס ליגת העל הרוסית בכדורגל (RFPL).
פרס משרד הספורט של הפדרציה הרוסית "על מיטב חומרי הטלוויזיה והרדיו על יישום תוכנית היעד הפדרלית "פיתוח תרבות גופנית" ו"ספורט בפדרציה הרוסית לשנים 2006-2015."
פרס מועדון הכדורגל זניט עבור שידור הרדיו הטוב ביותר - לילנה אוקימובה, ראש מחלקת המידע הספורטיבי ברדיו זניט.
שידורי לוויין

ניתן להאזין לרדיו זניט כחלק מהחבילה הבסיסית של NTV Plus וטריקולור מהלוויין Eutelsat W4 ברחבי רוסיה. התחנה אינה נקלטת בישראל וניתן להאזין לה רק באמצעות אתר האינטרנט של התחנה.
ריטה טאשינגהם

| --- | --- |

ריטה טאשינגהם (2008)
 לידה:  14 במרץ 1942 (בת 82) גרסטון, מרסייסיד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1961 
 פרופיל ב-IMDb
 
ריטה טאשינגהם (באנגלית: Rita Tushingham;‏ נולדה ב-14 במרץ 1942) היא שחקנית קולנוע תיאטרון וטלוויזיה בריטית, התפרסמה בעיקר בשנות ה-60.
קורות חיים

נולדה בליברפול ומגיל צעיר נמשכה לבמה. למדה משחק בעיר והחלה לעבוד כעוזרת במאי בתיאטרון ליברפול. לאחר שראתה מודעה על מבחן בד לסרט "קורטוב של דבש" לפי המחזה המצליח של שילה דילייני, התייצבה למבחן עם 2000 מועמדות והתקבלה.
הסרט היה ממייצגי הגל החדש הבריטי - סרטים ריאליסטים בשחור-לבן שכונו גם "סרטי כיור המטבח" וחשפו את הצד הפחות מושך של המעמד החברתי הנמוך בבריטניה. טאשינגהם בת ה-19 זכתה בפרסום עולמי, בפרס השחקנית הטובה ביותר בפסטיבל הקולנוע בקאן ב-1962 ובפרס באפט"א לשחקנית החדשה המבטיחה ביותר.
היא המשיכה להופיע בסרטים אבל לא הצליחה לשחזר את הצלחתה הראשונה. "נערי העור" (1964), "הנערה עם העיניים הירוקות" (1964), "דוקטור ז'יוואגו" (1965), "מרחפת" (1986) ו-"להיות ג'וליה" (2004).
כן הופיעה על הבמה ובמספר סדרות טלוויזיה בריטיות, בין היתר במיני-סדרה "תעלומת המגייה השחורה" ברשת BBC One.
בשנת 2020 שיחקה בסרט האימה "הבעלים", והצטלמה לסרטו החדש של הבמאי אדגר רייט "אתמול בלילה בסוהו", אשר עתיד לצאת לאקרנים במהלך 2021.
קרל רודולף זון

| --- | --- |

 לידה:  21 ביולי 1845 דיסלדורף, הרפובליקה הפדרלית של גרמניה 
 פטירה:  29 באוגוסט 1908 (בגיל 63) דיסלדורף, הרפובליקה הפדרלית של גרמניה 
 מקום קבורה:  בית העלמין הצפוני של דיזלדורף 
 מקום לימודים:  המכון הטכנולוגי של קרלסרוהה (1866)  האקדמיה לאמנות של דיסלדורף 
 הושפע על ידי:  וילהלם זון 
 בן או בת זוג:  אלזה זון-רתל (23 באוגוסט 1873–?) 
 צאצאים:  קרלי זון-רתל, אוטו זון-רתל 
 
קרל פרידריך רודולף זון (בגרמנית: Karl Friedrich Rudolf Sohn‏; 21 ביולי 1845 – 29 באוגוסט 1908) היה צייר פורטרטים גרמני בסגנון אקדמי (אנ').
ביוגרפיה

אביו היה צייר הנוף קרל פרדיננד זון. לאחר שסיים את לימודיו בגימנסיה הוא גויס לשירות צבאי, אך נדחה בגלל "חולשות פיזיות". בשנת 1863 החל ללמוד הנדסה בבית הספר לפוליטכניקה בקרלסרוהה. הוא סיים את לימודיו בשנת 1866, אך מעולם לא עסק בהנדסה. הוא חזר לדיסלדורף, זמן קצר לפני מות אביו, החל ללמוד אצלו אמנות.
בין השנים 1867 עד 1870 הוא היה סטודנט באוניברסיטה בדיסלדורף, שם למד ציור היסטוריה אצל קרל מילר וציור דמויות אצל יוליוס רוטינג. לאחר פרוץ המלחמה הצרפתית–פרוסית, התנדב לגדוד קרבי, אך הוצב לכוחות המילואים. הוא החל לימודים פרטיים אצל בן דודו, וילהלם זון, מהלך שבסופו של דבר קבע את בחירתו להיות צייר פורטרטים.
בשנת 1873 הוא התחתן עם אלזה זון-רתל בדרזדן, בתו של הצייר אלפרד רתל. מאוחר יותר היא תהפוך לאמנית ידועה בפני עצמה, וגם לזמרת פופולרית. לאחר ירח הדבש הקים סטודיו קבוע בדיסלדורף. הוא הציג באופן מקומי ומכר את עבודותיו בפריז באמצעות סוכן. בשנה שלאחר מכן, הוא הפך למרצה באוניברסיטת קונסט-אקדמיה. תוך מספר שנים הוא הצליח להרשות לעצמו בית וסטודיו גדולים יותר.
המוניטין שלו כצייר פורטרטים התפשט בעולם. משנת 1882 עד 1886 הוא הוזמן לאנגליה על ידי המלכה ויקטוריה, שם צייר את דיוקנה כמו גם את אלה של הנסיך לאופולד, דוכס אולבני, ביאטריס, נסיכת הממלכה המאוחדת, ג'ון בראון (משרת המלכה) (אנ') ואחרים. היא ישבה רק פעם אחת, כדי שישרטט את פניה, ואז נשות החצר האחרות דגמנו למלא את פרטי הלבוש.
בשנת 1888, הוא מונה לכהן בחבר השופטים בתערוכת האמנות הבינלאומית השלישית בגלאספלאסט במינכן; יחד עם חבריו רוברט דייז, פריץ שפר ואחרים. הוא טייל ברחבי איטליה וצרפת והיה חבר מוקדם באיגוד האמנים הגרמנים והשתתף בתערוכתם בשנת 1906.
שנה לאחר מותו אירחה בעיר דיסלדורף תערוכת זיכרון.
ביוגרפיה > חייו האישיים

בניו, אלפרד זון-רתל, אוטו זון-רתל וקרלי זון-רתל, הפכו כולם לציירים ידועים, ובתו מירה זון-רתל הוזר התחתנה עם הצייר ורנר הייזר. אחיו, ריצ'רד זון, היה גם אמן בעל רמה מסוימת.
גלריה

אלפרד, דוכס אדינבורו ומשפחתו
קטשאויו קמפנדה, מלך זולו
ויקטוריה, מלכת הממלכה המאוחדת
ג'ון בראון
אשת הצייר
אלזה זון-רתל
הנסיך ארתור, דוכס קונוט וסטראת'רן
הערות שוליים

↑  A. F. Galerie, Paul Mahlberg, Beitr?ge zur Kunst des XIX. Jahrhunderts und unserer Zeit, Рипол Классик, 2012-12-18, ISBN 978-5-87969-354-6. (בגרמנית)
↑  "Else Sohn-Rethels Memoiren, Das Turbulente Leben einer Künstlergattin"
↑  "Mitglieder ab 1903, Ordentliche Mitglieder des Deutschen Künstlerbundes"
| --- | --- |
בקרת זהויות :  GND: 11745298X  ISNI: 0000 0000 6678 2712  RKD: 73782  ULAN: 500100245  VIAF: 64784503   WorldCat (עם VIAF): 64784503
קרוידון (רובע)

רובע קְרוֹידוֹן של העיר לונדון (באנגלית: The London Borough of Croydon , ‏האזנהקובץ:En-uk-LBCroydon.ogg‏Ⓘ‏) הוא אחד מרובעי העיר לונדון. הרובע נמצא בדרום העיר והוא מהווה חלק מלונדון החיצונית.
שטחו של הרובע כ-87 קמ"ר והוא הגדול ברבעי לונדון מבחינת אוכלוסייתו.
היסטוריה

במרכז הרובע נמצאת העיר ההיסטורית קרוידון (על שמה קרוי הרובע), שהוקמה על ידי הסקסונים במאה השמינית והמוזכרת בספר יום הדין כעיירה בה מתגוררים 365 תושבים.
ככל הנראה, ההתיישבות באזור זה מקורה עוד בתקופה הפרה היסטורית.
מקור השם קרוידון במילה האנגלו- סקסית croeas deanas שמשמעה "עמק הכרכום" על שם צמחי הכרכום הרבים שגדלו באזור, או לפי גרסה אחרת מהמילים croie dune - "גבעת הגיר" על שם הגבעות הגיר הסמוכות לעיר.
בארמון קרוידון שבעיר התגורר הארכיבישוף לפרנק עת שכיהן כארכיבישוף מקנטרברי
עיר זו, שהייתה עיר שוק קטנה עד ראשית המאה ה-19, הפכה במהלך המהפכה התעשייתית והמאה ה-20 לאחד הערים הגדולות ביותר הסמוכות ללונדון, עד שנבלעה על ידי העיר לונדון.
קו מסילות הברזל מברייטון ללונדון עבר דרך העיר והגביר את גדילתה ותיעושה. בראשית המאה ה-19 הפכה העיר לעיר הגדולה ביותר במחוז סארי. בראשית המאה ה-20 הפכה העיר למרכז לייצור מכוניות ותעשיית המתכת. מסיבה זו סבלה העיר מהפצצות כבדות במהלך הבליץ במלחמת העולם השנייה.
רובע קרוידון הוקם בשנת 1965 מכוח חוק השלטון בלונדון 1963 מאיחודם של הרובע העירוני של קולסדון ופארלי והרובע הכפרי של קרוידון שהיו חלק ממחוז סארי.
גאוגרפיה

הרובע נמצא בקצה לונדון רבתי. דרומית לרובע עובר כביש M25, במזרח הרובע נמצא רובע ברומלי, בצפון הרובע נמצא רובע למבת', ומערבית לרובע נמצאים הרבעים מרטון וסאטון.
אזורי המסחר העיקריים של הרובע נמצאים באזור קרוידון ואזור נורת' אנד.
שטח הרובע 86.52 קמ"ר, והוא המחוז ה-256 בגודלו מבין מחוזות אנגליה. פני השטח מכוסים גבעות נמוכות ביניהם זורמים נחלים לכיוון נורת' דאונז בסארי. יער האלונים שצמח בדרום הרובע שימש בעבר גבול טבעי לרבעים למבת', קמברוול וברומלי. מרבית היערות נכרתו עד שנת 1825 אולם מספר שרידים מהיערות נותרו. נהר הוונדל זורם דרך הרובע אל נהר התמזה. הנהר עובר דרך וודנסוורת' ופאטני לעבר ואדון.
גאוגרפיה > שכונות

מאז קביעת גבולות הרובע ב-1965 נכללות בו השכונות אדינגטון, אדיסקומב, אשברטון, המסי גרין, נורברי, דרום נורווד, צפון נורווד, מערב נורווד, סטרת'אם, סלהרסט, סלסדון,
פרלי, פיירפילד, קולסדון, קומב, קנלי, קריסטל פאלאס ושרלי.
אוכלוסין

על פי מפקד שנערך בשנת 2013, בקרוידון מתגוררים כ-372,000 תושבים. משערים כי נכון לשנת 2019 מתגוררים ברובע כ-386,000 תושבים, ובהתאם קרוידון היא המחוז ה-15 מבחינת האוכלוסייה ברחבי אנגליה (מתוך 314 מחוזות). במדגם משנת 2011 נספרו 186,900 גברים, ו-197,900 נשים.
על פי המדגם, הגיל הממוצע הוא 33.75.
מרבית תושבי הרובע (55%) הגדירו עצמם כלבנים, 20% כשחורים, 16% כאסייתים.
אוכלוסין > דת

על פי המפקד משנת 2001, ברובע 215,124 תושבים המגדירים עצמם נוצרים, מרביתם פרוטסטנטים. הדת השנייה בגודלה היא אסלאם עם 17,642 מאמינים. 48,615 מתושבי הרובע הגדירו עצמם כחסרי דת.
ברובע 35 כנסיות, שהעיקרית שבהן היא כנסיית המחוז הכנסייתי של קרוידון (Croydon Parish Church) - כנסייה שנוסדה בתקופה הסקסונית, ועל פי תיעוד עמדה במקום החל משנת 960; הכנסייה מוזכרת בספר יום הדין משנת 1086, ונבנתה מחדש לאחר שניזוקה בשריפות - השריפה האחרונה שאירעה הייתה בשנת 1867, ולאחריה, בשנת 1870, נבנה מבנה הכנסייה שניצב עד ימינו.
| 0 | 1 | 2 |
| --- | --- | --- |
מפקד 2021
|  | קרוידון | לונדון |
| נוצרים | 190,880 | 3,577,581 |
| חסרי דת | 101,119 | 2,380,404 |
| מוסלמים | 40,717 | 1,318,754 |
| הינדו | 23,145 | 453,034 |
| בודהיסטים | 2,371 | 77,425 |
| סיקים | 1,654 | 144,543 |
| יהודים | 609 | 154,024 |
| דתות אחרות | 3,189 | 78,201 |
שלטון מקומי

הרובע מנוהל על ידי מועצת הרובע בה 70 חברים אשר נבחרים ב-24 אזורי בחירה. מאז 1994 ועד 2006 שלטה מפלגת הלייבור במועצה. בשנת 2006 זכתה המפלגה השמרנית הבריטית בשליטה במועצה. הבחירות הבאות מתוכננות לשנת 2010.
תוצאות הבחירות למועצה:
| --- | --- |
: שליטה במועצה
2022: לייבור
2018: לייבור
2014: שמרנים
2010: שמרנים
2006: שמרנים
2002: לייבור
1998: לייבור
1994: לייבור
1990: שמרנים
1986: שמרנים
1982: שמרנים
1978: שמרנים
1974: שמרנים
1971: Conservative
1968: שמרנים
1964: אין רוב לאף מפלגה
רובע קרוידון נחלק לשלושה אזורי בחירה לפרלמנט הבריטי:
קרוידון צפון (Croydon North)
קרוידון מרכז (Croydon Central)
קרוידון דרום (Croydon South)
הרכב המועצה הנוכחית:
| מפלגה | מספר חברים |
| --- | --- |

לייבור: 40
שמרנים: 30
המפלגה הליברל-דמוקרטית: 0
שלטון מקומי > שירותי המועצה

מועצת הרובע מעסיקה כ-10,000 עובדים בתחום החינוך, הסיעוד והעבודות הציבוריות. השירותים לציבור נחלקים בין בניין עיריית קרוידון ובין בניין ברנרד וות'רהיל הסמוך אליו. בבניין העירייה שוכנים חדרי מועצת הרובע, חדר ראש מועצת הרובע, ומוסדות התרבות והמורשת של הרובע. מבנה זה הוא השלישי מבין בתי העירייה ששימשו את קרוידון. הראשון נבנה בשנת 1566 או 1609. מבנה העירייה השני נבנה בשנת 1808 על מנת לספק את צורכי העיירה הגדלה, אולם נהרס לאחר שנבנה המבנה הנוכחי בשנת 1895, מבנה שתוכנן על ידי האדריכל המקומי צ'ארלס הנמן. בשנות ה-60 נבנה מבנה נוסף, בניין טברנר, כדי לשמש לקבלת קהל וסיוע לציבור בתחום המוניציפלי. ב-2013 עברו שירותים אלה לבניין חדש בן 12 קומות שנבנה בעלות של 107 מיליון פאונד ונקרא על שמו של חבר הפרלמנט המנוח תושב קרוידון ברנרד וות'רהיל.
כלכלה

| פרופיל התעסוקה בקרוידון |
| --- | --- | --- |
| סה"כ מועסקים | 128,800 |  |
| משרה מלאה | 91,100 | 70.7% |
| משרה חלקית | 37,700 | 29.3% |
| ייצור | 5,400 | 4.2% |
| בנייה | 6,300 | 4.9% |
| שירותים | 117,000 | 90.9% |
| הפצה מלונות ומסעדות | 30,500 | 23.7% |
| תחבורה ותקשורת | 6,900 | 5.4% |
| בנקאות, אינטרנט | 33,800 | 26.2% |
| השכלה, בריאות, שירותים ציבוריים | 38,900 | 30.2% |
| אחרים | 6,900 | 5.3% |
| תיירות | 9,100 | 7.1% |
בשנת 1992 נחנך בקרוידון סניף איקאה המשתרע על 23,000 מ"ר, ושוכן במבנה של תחנת הכוח הישנה של קרוידון. פתיחת הסניף הביאה להתעוררות כלכלית של האזור כולו שהפך בתחילת המאה ה-21 לפארק מסחרי עם סניפים של רשתות כמו דקאתלון, TK Maxx, ועוד, וכן בית קולנוע, אולם באולינג, מסעדות ובתי קפה.
חברות גדולות רבות בחרו למקם בקרוידון את משרדיהן הראשיים בשל החיבור הנוח בתחבורה ציבורית הן למרכז לונדון והן לדרום אנגליה, וכן בשל ההגבלה שהייתה קיימת בסיטי של לונדון עד לסוף המאה ה-20 על בניית מגדלי משרדים. בין היתר שוכנים בקרוידון משרדי מס ההכנסה הבריטי (HMRC), משרד הפנים הבריטי, ההנהלה האירופאית של AIG, רשת הפארם סופרדראג וחברת ההלבשה התחתונה אן סאמרז.
תחבורה

קרוידון היא מרכז תחבורתי אזורי. הכביש הישן מלונדון לברייטון (דרך A23) עובר בשטחה, ולאורכו חנויות ואתרי מסחר רבים (בהם חנות איקאה) והכביש המהיר דרך M23 מתחיל בקצה הדרומי של הרובע. למרות שהרכבת התחתית של לונדון אינה משרתת את קרוידון, היא מרושתת במסילות רכבת רבות המקשרות את קרוידון לתחנות ויקטוריה, לונדון ברידג', בלאקפריירס וקינגס קרוס במרכז לונדון, וכן לערי החוף הדרומיות של אנגליה - ברייטון, הייסטינגס, סאות'המפטון ועוד. קווי הרכבת מופעלים על ידי החברות סאות'רן ותמזלינק, ותחנת קרוידון מזרח (East Croydon) היא תחנת הרכבת העמוסה ביותר בדרום אנגליה. קרוידון נמצאת באזור 5 של התחבורה הציבורית בלונדון, ובתחומה פועלות גם תחנות הרכבת קרוידון דרום (South Croydon), קרוידון מערב (West Croydon), סנדרסטד, פרלי, סלהרסט (המשמשת את אצטדיון הכדורגל של קבוצת קריסטל פאלאס), קולסדון ועוד.
בשנת 2000 נחנכו בקרוידון שלושה קווי חשמלית (הטראם של לונדון), המקשרים את השכונות המזרחיות של האזור (ניו אדינגטון, אלמרז אנד, בקנהאם) עם מרכז קרוידון ווימבלדון.
ב-2010 נוסף לרשת התחבורה הציבורית של קרוידון גם אחד מקווי הרכבת העילית של לונדון, העוצר בתחנות Norwood Junction ו-West Croydon. ב-2024 שמו של הקו נקבע כ-Windrush Line(אנ'), כמחווה לאוכלוסיית המהגרים של קרוידון.
ברובע עוברים קווי אוטובוסים רבים המקשרים אותו למרכז לונדון ולנמל התעופה לונדון הית'רו.
בריאות

בית החולי האוניברסיטאי הוא בית חולים מרכזי, הפועל במערב הרובע.הוא התפרסם בכך שהיה בית החולים הראשון בעולם בו ניתנו חיסונים נגד מגפת הקורונה. בית חולים נוסף הפועל ברובע הוא בית החולים Purley War Memorial. שני בתי חולים אלה מופעלים על ידי שירות הבריאות הלאומי (NHS).
השכלה

ברובע קרוידון יותר בתי ספר מאשר בכל רובע אחר של העיר לונדון. ברובע 95 בתי ספר יסודיים, 21 בתי ספר תיכוניים שש-שנתיים ו-3 מוסדות להשכלה גבוהה: מכללת קרוידון הפועלת במרכז שכונת קרוידון, מכללת ג'ון ראסקין הממוקמת בשכונת אדינגטון, ומכללת קולסדון.
ספורט

קבוצת הכדורגל קריסטל פאלאס פועלת ברובע ומשחקת באצטדיון סלהרסט פארק. בנוסף אליה פועלים ברובע מועדון הכדורגל קרוידון בארנת הספורט של קרוידון; והקבוצה קולסדון יונייטד (מועדון שהוקם בעקבות איחוד מועדון הכדורגל קולסדון טאון עם מועדון הכדורגל סאלפורדס) במרכז הספורט נת'רן.
ברובע פועלים שלושה מועדוני ראגבי וכן מועדון פוטבול.
תרבות

מתחם התרבות המרכזי של קרוידון נמצא באולמי פיירפילד, שנפתחו ב-1962 ונחנכו מחדש לאחר שיפוץ מסיבי ב-2019, ובהם אולם קונצרטים, אולם תיאטרון אשקרופט וגלריה.
מגדל השעון של קרוידון הוא משכנם של הספרייה הגדולה מבין הספריות ברובע, אולם הופעות, בית קולנוע עצמאי, והמוזיאון לתולדות קרוידון. המבנה צמוד לבית העירייה שנבנה בשנים 1892–1896 לפי תכנון של צ'ארלס הנמן. פסל ברונזה של המלכה ויקטוריה הוצב מחוץ למבנה ב-1903.
קרוידון מפורסמת גם באומנות הרחוב שבה, וברחבי הרובע ניתן קרוב ל-60 ציורי קיר, חלקם נוצרו במסגרת פסטיבל אומנות רחוב בשנת 2018.
אתרים בעלי חשיבות

נמל התעופה קרוידון שימש עד סגירתו ב-30 בספטמבר 1959 כשדה התעופה הבינלאומי של לונדון. לאחר סגירתו, הפך הטרמינל שלו לאתר תיירות, ובמקום מרכז כנסים ותערוכות. ברובע מצויים מוזיאון קרוידון, טחנת הרוח שירלי (טחנה שנבנתה בשנת 1854 הפועלת גם בימינו), ארמון אדינגטון (שנבנה במאה ה-16, והורחב במאה ה-18), מגדל נסטלה - אחד המבנים הגבוהים ביותר בבריטניה, ומיטשהאם קומון - פארק ציבורי גדול.
ארמון קרוידון, שנבנה בשנת 960, המצוי ברובע, שימש כארמון הקיץ של הארכיבישוף מקנטרברי מאז המאה ה-15.
שוק הרחוב של סארי הפועל ברובע, הוקם בשנת 1276.
תקשורת

ברובע יוצאים לאור שני שבועונים מקומיים: הקרוידון אדוורטיזר שהחל לצאת לאור משנת 1869, שמופץ בכ-2500 עותקים מדי שבוע נכון לשנת 2020, וסאטן אנד קרוידון גארדיאן, בבעלות ניוזקווסט מדיה גרופ. אתר חדשות מקומי נוסף הוא אינסייד קרוידון.
ערים תאומות

לרובע קרוידון עיר תאומה אחת -
הולנד ארנהם, הולנד.
הערות שוליים

↑  רובע קרוידון - מידע השוואתי
↑  ההיסטוריה של קרוידון
↑  Data Viewer - Nomis - Official Census and Labour Market Statistics, www.nomisweb.co.uk
↑  ההיסטוריה של בניין עיריית קרוידון
↑  Bernard Weatherill House | AJ Buildings Library, www.ajbuildingslibrary.co.uk
↑  Our History - Start Up Croydon, ‏2016-04-06 (באנגלית בריטית)
↑  פרופיל התעסוקה בלונדון, נתוני 2005
↑  איקאה קרוידון
↑  Home - Valley, www.valleyretailandleisure.com, ‏2021-11-29 (באנגלית בריטית)
↑  First batches of Pfizer's coronavirus vaccine arrive in UK, euronews, ‏2020-12-07 (באנגלית)
↑  מוסדות השכלה ברובע קרוידון - באתר מועצת הרובע
↑  אתר מכללת קרוידון
↑  אתר מכללת ג'ון ראסקין
↑  אתר מכללת קולסדון
↑  Sam Truelove, The amazing new murals that are popping up all over Croydon, croydonadvertiser, ‏2018-09-10 (באנגלית)
↑  ההיסטוריה של הקרוידון אדוורטיזר
↑  Croydon Advertiser, abc.org.uk
↑  ערים תאומות של הרובע
| לונדון רבתי • לונדון • הסיטי של לונדון |
| --- | --- | --- |
| רובעי לונדון | איזלינגטון • אילינג • אנפילד • בארנט • בארקינג ודאגנהאם • בקסלי • ברומלי • ברנט • גריניץ' • האונסלו • האמרסמית' ופולהאם • האקני • הארו • הארינגיי • הברינג • הילינגדון • וולת'אם פורסט • וונדסוורת' • וסטמינסטר • טאוור האמלטס • לואישהאם • למבת' • מרטון • ניוהאם • סאטון • סאת'ק • קינגסטון שעל התמזה • קמדן • קנזינגטון וצ'לסי • קרוידון • רדברידג' • ריצ'מונד שעל התמזה |  |
| שטח בעל מעמד נפרד | הסיטי של לונדון |  |
| שטחים מסוגרים | אינר טמפל • מידל טמפל |  |
| ראו גם | רשות לונדון רבתי • אספת לונדון • מועצת לונדון רבתי • ראש עיריית לונדון • הלורד ראש העיר של לונדון • האיגוד של לונדון |  |
| --- | --- |
בקרת זהויות :  ISNI: 0000 0004 0393 5119  MusicBrainz: 77bd9218-74c6-4881-9495-457be4ba62e7  NKC: ge420749 
רחוב באזור נורת' אנד - אחד מאתרי המסחר העיקריים של הרובע
כנסיית סנט מרי באדינגטון
משרדי המחוז העירוני של קולסדון ופורלי שאוחד לתוך הרובע
בניין עיריית קרוידון
בניין ברנרד וות'רהיל
קוי הרכבת של קו וודסייד ודרום קרוידון
מפת מערכת קווי החשמלית
ראשית (קיבוץ)

קיבוץ ראשית הוא הקיבוץ העירוני הראשון בישראל. הקיבוץ הוקם בשנת 1979 בשכונת הבוכרים בירושלים כקיבוץ משותף לדתיים וחילונים, ובשנת 1991 עבר לשכונת עיר גנים, שם שוכן עד היום. כיום, מונה הקיבוץ כמה עשרות משפחות, וכל שאר התושבים בסביבתו הם למעשה אינם חברי הקיבוץ.
כמו כן הקים הקיבוץ את בית הספר "ראשית", בית ספר ממלכתי דתי יסודי שש שנתי המנוהל על ידי תמי פרידמן בן שלום, הנמצא גם הוא בשכונת קריית מנחם.
היסטוריה

קבוצת ראשית אשר הייתה מורכבת מיוצאי קיבוצים, מושבים ומבוגרי הקיבוץ הדתי, הונהגה על ידי ירמיהו פרידמן בן שלום (בנו של ישראל פרידמן בן-שלום) ורעייתו, תמי פרידמן בן שלום, והתיישבה בשנת 1979 בשכונת הבוכרים. הקיבוץ היה מזוהה עם הקמתו עם תנועת התק"ם. עקב תהליכי התחרדות של שכונת הבוכרים הרגישו החברים חוסר שייכות לסביבה ובשנת 1991 עבר הקיבוץ לרחוב הנורית בשכונת עיר גנים בהנהגת ירמיהו ותמי פרידמן בן שלום. בשנת 1992 - על רקע מחלוקת באשר לחינוך ילדי הקיבוץ[דרושה הבהרה] - התפלגה מתוך "ראשית" קבוצה בהנהגת הושע פרידמן בן שלום, אחיו של ירמיהו אשר הקימה את הקיבוץ העירוני "בית ישראל" בשכונת גילה.
בשנת 1991 הוענק לקיבוץ פרס יגאל אלון על פעילותו החברתית.
השפעת הקיבוץ על השכונה

קריית מנחם נחשבה בעבר לשכונת פשע, אך כשקיבוץ ראשית עבר לשכונה, הוא התחיל לשנות אותה, ומשך אליו עוד ועוד זוגות צעירים שהצטרפו לקהילה.
מלבד בית הספר וגני הילדים שתחתיו, הקיבוץ הקים את תנועת הנוער "ראשית" המספקת פעילות חינוכית וערכית אחר הצהריים לילדי ונוער השכונה. הפעילות כוללת גם אירועים מיוחדים לאורך השנה, למשל חגיגות "חג הסיגד"- חג שנחגג על ידי יהודי אתיופיה, אותו אימץ הקיבוץ וחוגג גם הוא באירוע גדול של כל תושבי השכונה, קהילת בתי הספר והגנים וקהילות מרחבי הארץ. הקיבוץ מארגן גם שוק פורים, וחגיגת יום עצמאות.
פעילות

בקיבוץ ישנם בית כנסת, חממה, גן ירק, לול תרנגולות, עיזים, ומאגר מים, שלתפעולם השוטף דואגים חברי הקיבוץ ותושבי השכונה. תושבי שכונות האזור הם לא חלק מהקיבוץ אך יש קהילת תושבים שמצויה בקשר טוב עם חברי הקיבוץ, בית הספר והפעילויות השונות אותו הוא מפעיל.
קיבוץ ראשית דוגל בערכים חלוציים, חברתיים, דתיים, חקלאיים וחינוכיים. שלושה מהמשפטים המובילים את בית הספר ואת הקיבוץ הם:
"בן אדם, עלה למעלה עלה כי כח עז לך יש לך כנפי רוח כנפי נשרים אבירים אל תכחש בם פן יכחשו לך דרוש אותם וימצאו לך מיד" (הרב קוק)
"דע לך שכל ילד וילד יש לו ניגון מיוחד משלו" (מעובד על פי רבי נחמן מברסלב)
"כשכל ישראל יתנו יד זה לזה תצטרפנה הידיים ליד אחת המגעת עד כיסא הכבוד" (המגיד מקוזניץ)
הקיבוץ מפעיל מספר גני ילדים מגילאי 3 ועד 6 ובית ספר יסודי ממלכתי דתי בשם "ראשית" אשר מלמד עם תוכנית לימודים מיוחדת וערכית ברוח הקיבוץ ומשלב שיעורי נגינה, מוזיקה וזמר עברי כחלק משעות הלימודים, וכן שיעור חקלאות ו"משנה חקלאית". בבית הספר יש חממה בה 2 כיתות לימוד, נגריה, שתילים ועצים ומושבי טרסה. בנוסף לחממה נמצא בבית הספר גם גן ירק גדול, ממנו לוקחים התלמידים תנובה הביתה. אחת לחודש מקיים בית הספר אירועים מיוחדים וימי שישי מיוחדים מצוינים אחת לחודש פני "שבת מברכין". חלק ממורי בית הספר הם תושבי השכונה והקיבוץ. בנוסף, לבית הספר ישנם מועדונית, מרכזי למידה והעשרה לילדים עולים, חונכויות ותנועת נוער "ראשית" המיועדת לתלמידי בית הספר ולילדי השכונה ואף לבוגרי בית הספר.
הערות שוליים

↑  תמר רותם, אמן החיבורים הבלתי אפשריים, באתר הארץ, 18 בספטמבר 2003
| --- | --- |
בקרת זהויות :  NLI: 987007457919605171
רד בול פלוגטאג

כלי הטיס של קיבוץ גלעד בתחרות בישראל ביוני 2011
אירוע פלוגטאג בקלן 2006
רד בול פלוגטאג (מגרמנית: Flugtag, "יום תעופה") היא תחרות תעופה הדומה לבוגנור בירדמן. 
בתחרות הפלוגטאג, צריכים מתחרים להכין כלי טיס מעופף (לא מטוס אמיתי, אלא משהו דומה, ללא כל כוח חשמלי שמניע אותו), בו אורך מוטת הכנפיים לא יעלה על 10 מטרים, רוחב בסיס הגלגלים יגיע לרוחב מקסימלי של 4 מטרים, גובה הכלי לא יעבור 6 מטרים, ומשקל הכלי לא יעלה על 200 ק"ג (כולל הטייס).
צוות השופטים מורכב מאנשים המבינים בתחומי הטיס, הבידור והספורט השונים. השופטים קובעים את מנצח התחרות לפי כמה קני מידה:
מרחק הטיס של כלי התעופה
יצירתיות (מראה כלי הטיס, צורתו וכו')
יכולות תיאטרליות של המשתתפים
תחרות הפלוגטאג הראשונה שהתקיימה בעולם הייתה באוסטריה (בווינה) בשנת 1991 על ידי חברת רד בול. הפופולריות של התחרות הייתה כה גדולה, כך שגם חברת רדבול הרוויחה מהתחרות, וגם התחרות התפשטה לערים נוספות: לונדון, אוסטין, שיקגו, לוס אנג'לס, ניו יורק, סן פרנסיסקו, מיאמי, אנטוורפן, ברלין, יוהנסבורג, סטוקהולם, ניו זילנד, תל אביב, לוזאן, דוברובניק ועוד כמה אחרים.
תחרות הפלוגטאג הראשונה שנערכה בישראל הייתה בשנת 2003 בגני יהושע, בהשתתפותם של 33 צוותים. מארגני התחרות בנו בגני יהושע באגם המלאכותי מקפצה, ממנה נדרשו המתחרים לקפוץ. הצוות המנצח היה צוות "הדרקון מהירקון" מקיבוץ נירים, אשר הצליח לקפוץ למרחק של 10.5 מטרים. במקום השני זכה תומאס הקטר, אשר הגיע למרחק של 11 מטרים (נא לא לשכוח שלא רק המרחק קובע). במקום השלישי זכה "בליסטרה בול", שהגיע למרחק של 8.5 מטרים, וקיבל את פרס היצירתיות, אבל צוות "ברזונטאש" היה שהגיע למרחק הגדול ביותר - 24 מ' (אך לא זכה באף אחד מהמקומות הראשונים).
אסונות

בשנת 2010 בבוקרשט בירת רומניה אישה מחופשת למיס פיגי קפצה על פסנתר כנף, ועם פגיעת הפסנתר במים, נפלה על הפסנתר קיבלה מכה בראשה, איבדה את ההכרה, והיא נותרה שוכבת במקומה על גבי הפסנתר הצף. כמו כן סבלה מפגיעה בחוט השדרה, וייתכן שתישאר נכה בגפיה התחתונות. צוות החילוץ שניגש אליה מיד לא היה בעל הכשרה רפואית, ולא ידע כיצד לטפל בה.
הערות שוליים

↑  תאונת הפסנתר אתר סרטי חדשות לייבליק
רדיו אירופה החופשית

| --- | --- |

 פרטי התחנה
 שפה:  אנגלית; תוכניות זמינות גם באלבנית, ארמנית, אזרבייג'נית, בשקירית, בוסנית, בלארוסית, בולגרית, צ'צ'נית, טטרית קרים, דארית, גאורגית, הונגרית, קזחית, קירגיזית, מקדונית, מונטנגרית, פשטו, פרסית, רומנית, רוסית, סרבית, טג'יקית, טטרית, טורקמנית, אוקראינית, אוזבקית. בעבר גם פולנית, צ'כית, סלובקית, ליטאית, לטבית, אסטונית ועוד שפות שונות
 מדינה:  ארצות הברית, צ'כיה 
 תקופת הפעילות:  מ-1949 
 מנכ"ל:  Jamie Fly 
 www.rferl.org
 
רדיו אירופה החופשית או רדיו חרות (באנגלית: Radio Free Europe/Radio Liberty‏, RFE/RL) הוא תחנת רדיו ששידוריה נקלטים באירופה ,במזרח התיכון ובמרכז אסיה. מטרת התחנה, הממומנת על ידי הממשל האמריקאי, היא "לקדם את ערכי הדמוקרטיה ומוסדותיה על ידי הפצת מידע עובדתי ורעיונות". התחנה משדרת למעלה מאלף שעות שבועיות ב-27 שפות, ב-23 מדינות על גבי גלים קצרים, AM ו-FM.
התחנה היא ארגון ללא מטרות רווח אמריקאי המומן על ידי הקונגרס אמריקאי באמצעות הסוכנות האמריקאית לתקשורת גלובלית (אנ') וגופים נוספים.